open-index/open-wikipedia-markdown huggingface dataset:
Beiravía

miniatura|200px|dereita|Beiravía dunha estrada
A **beiravía** é unha franxa lonxitudinal pavimentada ou non, contigua á calzada (non incluída nesta), non destinada ao uso de vehículos automóbiles máis que en circunstancias excepcionais. O conxunto da calzada e as beiravías conforma unha plataforma.

Nas estradas, a seguir da beiravía acostuma ir a gabia para a condución das augas pluviais. A faixa estreita de terra entre o bordo da gabia ou canle e o pé dun noiro feita coas terras provenientes da súa escavación, recibe o nome de berma. A berma serve de protección contra os desprendementos de terras. Téñase en conta que en lingua portuguesa *berma* é o termo co que se designa a beiravía.

En Galicia, e normalmente en toda Europa, a raia que a separa da calzada adoita ser continua e de cor branca e só poden transitar por ela os peóns e os ciclomotores. Excepcionalmente poderán circular por ela a velocidade anormalmente reducida, en caso de urxencia, os vehículos motorizados de ata 3500 quilogramos de masa máxima autorizada.

Nalgunhas autovías e autoestradas a liña branca ten relevo descontinuo, o que provoca que ao ser cruzada a gran velocidade se oia un ruído que serve de aviso ante un posible descoido do condutor. Nas autovías estadounidenses, en especial nas denominadas *freeway*, na beiravía hai unha superficie rugosa con ese obxectivo.

## Notas 
## Véxase tamén 
### Outros artigos 
* Beiravía bici
* Gabia
* Autoestrada
* Beirarrúa
* Calzada
Aplysia punctata

***Aplysia punctata*** é unha especie de molusco gasterópodo. Foi descrita por primeira vez por Cuvier en 1803.

## Notas 
## Véxase tamén 
### Outros artigos 
* Lista de gasterópodos de Galicia
Tristan Nihouarn

**Tristan Nihouarn**, nado en Brest o 22 de setembro de 1973, é un cantante e guitarrista bretón, principalmente coñecido por formar parte do xa disolto grupo Matmatah.

## Discografía 
### Con Matmatah 
**La Ouache* (1998)
**Rebelote* (2001)
**Archie Kramer* (2004)
**La Cerise (2007)

### Só 
**Sauf erreur de ma part'' (2012)
Mimese

**Mimese** ou **mímese** (en ) é un concepto estético empregado na crítica literaria e mais na filosofía. Entre os seus significados, inclúense a imitación, a similitude, a representación, o mimetismo, o acto de expresión ou a presentación de si. A partir de Aristóteles, denomínase con este termo á imitación da natureza como fin esencial da arte. A palabra galega procede do latín *mimēsis*, que deriva do grego μίμησις.

## Notas 
## Véxase tamén 
### Bibliografía 
* 
* 

### Outros artigos 
* Diéxene

### Ligazóns externas 
* Guadalupe Campos, "Modalidad mimética y mundos posibles", en Revista Luthor #4, abril 2011  
* Web do proxecto de investigación Mimesi na Universidade de Barcelona 
* Mímese
Carlos Albert Despujol

**Carlos de Albert Despujol**, finado en Madrid en xaneiro de 1962, foi un comerciante, xornalista, escritor e político español.

## Traxectoria 
Foi cronísta de sociedade de *La Vanguardia*, asinando co pseudónimo **Boy**. Casou en 1920 con María Victoria García-Prieto Montero, filla de Manuel García Prieto. Foi elixido deputado a Cortes polo distrito de Ortigueira nas eleccións de 1920. Volveu ser elixido deputado polo mesmo distrito en 1923. En 1924 dirixiu en Madrid a *Revista de Crédito*.

## Obras 
* *Pensamientos y abanicos*, 1939.
* *La gran tragedia de España, 1931-1939*, 1940.

* *Días y noches. Poemas*, 1941.

## Vida persoal 
Foi pai de Carlos Albert García-Prieto.
## Notas
Traktor Cheliabinsk

O **Traktor Cheliabinsk** (en ruso **Трактор Челябинск**) é un equipo profesional de hóckey sobre xeo da cidade de Cheliabinsk (Rusia). Actualmente, e dende o 2008, compite na Kontinental Hockey League, onde está encadrado na División Kharlamov.

## Historia 
O club foi fundado en 1947 co nome **Dzerjinets Tcheliabinsk**, en 1954 cambiou o seu nome polo de **Avangard Tcheliabinsk** antes de adoptar a súa denominación actual en 1958. Entre 1999 e 2006, o equipo xogou na Vyschaïa Hokkeïnaïa Liga, segunda categoría do hóckey sobre xeo ruso, logo de ter xogado na Superliga (primeira categoría) durante 51 tempadas. No 2008 pasou a formar parte da nova competición eurasiática, a Kontinental Hockey League, gañando a Kontinental Cup (campión da liga regular) na tempada 2011-12.

## Estatísticas do equipo 
### KHL 
''**Note:** PX : Partidos Xogados, V : Vitorias, VTE: Vitorias no Tempo Extra, SOW: Vitorias Penalty Shootout, D : Derrotas, E : Empates, DTE : Derrotas no Tempo Extra, SOL : Derrotas Penalty Shootout, Pts : Puntos, GF : Goles a favor, GC : Goles en contra.

## Véxase tamén 
### Ligazóns externas 
* Sitio web oficial
Ma Qinghua

**Ma Qing Hua** (Chinés simple: 马青骅; Chinés tradicional: 馬青驊), nado en Xangai o 25 de decembro de 1987, é un piloto chinés que actualmente corre para ao equipo HRT F1 Team como compoñente do programa de novos pilotos xunto ao español Dani Clos. No seu palmarés destaca o China Touring Car Championship, conseguido no ano 2011.

Debuta ao volante dun Fórmula 1 nos tests para novos pilotos de Silverstone , sendo o primeiro chinés que pilota un monopraza da máxima categoría.  Posteriormente participou nos primeiros libres do GP de Italia.

## Notas
Ben Tre

**Bến Tre** é unha cidade situada en Delta do Mekong, capital da provincia de Ben Tre, en Vietnam.

Está atravesada polo río Bến Tre, que continúa cara ao río Ham Luong, mar da China Meridional). O núcleo urbano ten arredor de 261.000 habitantes.
Stellar

"**Stellar**" é unha canción da banda estadounidense de rock alternativo Incubus, editada o 8 de agosto do 2000 como segundo sinxelo do seu terceiro álbum *Make Yourself*. O tema é un dos máis exitosos do grupo, acadando o número 2 na lista *Modern Rock Tracks*.

## Listaxe de cancións 
;US Promo
# "Stellar (Radio Edit)"
Hands All Over

"**Hands All Over**" é unha canción da banda estadounidense de grunge Soundgarden, edirada en 1990 como segundo sinxelo do seu álbum *Louder Than Love*. A letra foi escrita polo líder e vocalista Chris Cornell, e a música foi composta polo guitarrista Kim Thayil. O tema tamén aparece no EP *Loudest Love*, publicado en 1990, e foi incluído nos recompilarorios *A-Sides* e *Telephantasm*.

## Listaxe de cancións 
;CD e 12" promocional (EEUU)
#"Hands All Over" (Chris Cornell, Kim Thayil)&nbsp;– 6:00
#"Come Together" (John Lennon, Paul McCartney)&nbsp;– 5:52

;Casete promocional (EEUU) e 7" (Australia)
#"Hands All Over" (Cornell, Thayil)&nbsp;– 6:00

;7" (Australia)
#"Hands All Over" (Cornell, Thayil)&nbsp;– 6:00
#"Big Bottom" (live) (Spinal Tap)&nbsp;– 4:58
#*Gravado ao vivo o 10 de decembro de 1989 no Whisky a Go Go dos Ánxeles (California).

;CD e 10" (RU)
#"Hands All Over" (Cornell, Thayil)&nbsp;– 6:00
#"Come Together" (Lennon, McCartney)&nbsp;– 5:52
#"Heretic" (Thayil, Hiro Yamamoto)&nbsp;– 3:48
#"Big Dumb Sex" (Cornell)&nbsp;– 4:11
No Surprises

"**No Surprises**" é unha canción da banda inglesa de rock alternativo Radiohead. Foi publicada o 12 de xaneiro de 1998 como cuarto e último sinxelo do seu álbum *OK Computer*. No Xapón foi editada como un mini-álbum titulado ***No Surprises / Running from Demons***.

Estivo acompañada por un vídeo musical, dirixido por Grant Gee, realizado nunha única toma, onde pode verse á cabeza do vocalista Thom Yorke nunha burbulla de plástico enchéndose de auga. O sinxelo chegou ao número 4 no Reino Unido, e en outubro do ano 2011 a revista *NME* situouna no posto 107 da lista das "150 mellores cancións dos últimos 15 anos".

Aparece no episodio "Broken" da serie de televisión *House*, cando o doutor House estaba en rehabilitación, e tamén nun capítulo da serie *The Royle Family*.

## Listaxe de cancións 
Todos os temas compostos por Thom Yorke, Jonny Greenwood, Ed O'Brien, Colin Greenwood e Phil Selway.

## Véxase tamén 
### Ligazóns externas 
* Vídeo de "No Surprises" en YouTube
Álvaro López de Carrizosa

**Álvaro López de Carrizosa y Giles**, nado en Xerez da Fronteira o 10 de abril de 1861 e finado en 1933, foi un avogado e político español.

## Traxectoria 
Fillo de Francisco Javier López de Carrizosa Pavón, I marqués de Mochales. Foi elixido deputado a Cortes polo distrito de Priego (Córdoba) en 1891. En 1896 foi elixido deputado polo distrito da Pobra de Trives, sendo reelixido polo mesmo distrito en 1898, 1899, 1903, 1095, 1907, 1910, 1914, 1916 e 1918. Foi elixido senador pola provincia de Ourense na lexislatura 1901-1902 e en 1919 foi nomeado senador vitalicio.

O 25 de xuño de 1894 Afonso XIII concedeulle o título de Conde de Moral de Calatrava.

## Véxase tamén 
### Outros artigos 
*Miguel López de Carrizosa y de Giles
### Ligazóns externas 
* Ficha no Senado
My Recovery Injection

"**My Recovery Injection**" é unha canción da banda escocesa de rock alternativo Biffy Clyro, editada no ano 2004 como segundo seinxelo do seu álbum *Infinity Land*.

## Listaxe de cancións 
Letra por Simon Neil. Música por Biffy Clyro.
***CD**
# "My Recovery Injection" (edit) – 3:14
# "Its Always The Quiet Ones" – 2:58
# "Corfu" – 6:29
***DVD**
# "My Recovery Injection" (Vídeo) - 3:14
# "The Making of..." (Vídeo)
***7"**
# "My Recovery Injection" – 4:13
# "Diary of Always" (Acoustic)
Vixía de Herbeira

miniatura|Os cantís da Enseada de Cortes (Santo André de Teixido), preto de Vixía Herbeira.
**Vixía Herbeira** é un punto da costa galega, o punto máis alto da serra da Capelada, onde se achan os cantís cunha maior cota sobre o nivel do mar da Europa continental, con 613 metros sobre o mesmo, e o cuarto de maior altura de Europa (incluíndo as illas), tralos de Hornelen (860 m), Cabo Enniberg (754 m) e Croaghaun (668 m). Outros de altura semellante son Preikestolen (604 m), Slieve League (601 m) e Cabo Girão (580 m). Os cantís de Herbeira teñen un 80% de pendente.

## Situación
Atópanse no concello de Cedeira (provincia da Coruña), na estrada que une a vila de Cariño e Cedeira, pasando pola aldea e santuario de Santo André de Teixido. Moi preto de Herbeira está o cabo Ortegal onde fican as rochas máis antigas da península Ibérica e as cuartas do mundo.

No alto do beiril hai un vértice xeodésico e unha garita de vixilancia, a garita de Herbeira, edificada no século XVIII xunto con outras que existen na costa cantábrica galega ata Ribadeo e que vixiaban a costa da chegada de ingleses e de piratas normandos. A paisaxe está ateigada de rochas que sobresaen entre unha mesta matogueira de uces e toxos na que pace gando vacún e cabalar en condicións de semiliberdade.

Dende o alto do cantil divísase unha panorámica do océano, da costa, e das puntas Tarroiba e Robaliceira, polo que se está a converter nun dos lugares máis turísticos do país. Na parte posterior instalouse unha central eólica para aproveitar a forza do vento na zona.

## Garita de Herbeira
miniatura|Garita de Herbeira.
A garita de Herbeira é unha vella caseta no mesmo beiril do cantil, tipo alpendre, construída orixinariamente no século XVIII. O caseto actual data de 1805, e foi deseñado polos enxeñeiros da coroa de entón e construído polos veciños da comarca. Formaba parte dunha serie de construcións dedicadas á vixilancia costeira e marítima ao longo da costa, e que acollerían un pequeno destacamento militar.

A garita arrodéase dun pequeno valado de pedra. Os muros son de cachotaría de pedra de gra, e a planta é rectangular duns 15 m². Conta con catro ocos, a porta e tres xaneliñas. Ten tamén unha cheminea. A cuberta soluciónase coa mesma pedra formando unha bóveda. No ano 2003 a garita e a súa contorna foron restauradas.

## Notas
## Véxase tamén
### Outros artigos
*Cabo Ortegal
*Santuario de Santo André de Teixido
*Cantís de Loiba
Juan Manuel Fajardo

**Juan Manuel Fajardo Recouso**, nado en Vilagarcía de Arousa en 1973, é un político galego.

## Traxectoria 
Informático. Militante de Esquerda Unida, foi candidato á alcaldía de Vilagarcía de Arousa nas municipais de 2003, sendo elixido concelleiro. Volveu encabezar a candidatura nas municipais de 2007, nas que obtivo tres concelleiros, e nas municipais de 2011, nas que logrou dous concelleiros.

Nas eleccións ao Parlamento de Galicia de 2012 encabezou a candidatura de Alternativa Galega de Esquerda pola provincia de Pontevedra, resultando elixido deputado.

## Véxase tamén 
### Outros artigos 
* Eleccións municipais en Vilagarcía de Arousa

### Ligazóns externas 
* Ficha no Parlamento de Galicia 
* Entrevista en *Faro de Vigo*
Confraría relixiosa

Unha **confraría** ou **irmandade** é unha asociación de fieis católicos, pública ou privada, establecida conforme aos canons do Título V do Código de Dereito Canónico.

As confrarías reúnen aos crentes ao redor dunha advocación de Cristo, da Virxe ou dun santo, un momento da Paixón ou unha reliquia, con fins piadosos, relixiosos ou asistenciais. De tal modo poderíase falar de irmandades sacramentais, cristolóxicas, marianas, santísticas, de ánimas, mixtas, paixonarias etc. Pero de forma xeral, e á marxe do establecido polo Dereito, admítense, tradicionalmente, tres tipos de confrarías:
* *Penitenciais*, as que fan pública estación de penitencia en Semana Santa.
* *Sacramentais*, as que cultivan, como obxectivo básico, a devoción e adoración cara ao Santísimo Sacramento.
* *De Gloria*, que é como se denomina, nalgunhas partes, ás irmandades que non encadran en ningún dos dous segmentos anteriores; normalmente, fomentan o culto a algunha advocación mariana ou a algún santo.

Moitas confrarías adoitan organizar unha procesión, polo menos unha vez ao ano, ben soas ou reunidas a outras confrarías.
Procesión

[200px|miniatura|Procesión da Virxe do Rocío na Semana Santa de [Málaga.]]
[200px|miniatura|Procesión na Salta, [Arxentina.]]
Unha **procesión** é un desfile relixioso organizado de persoas que realizan un percorrido, dun lugar a outro, ou ben partindo dun lugar e volvendo a el mentres levan e adoran un ídolo.

As procesións existen na maioría das grandes relixións: hinduísmo, xintoísmo, xudaísmo, islam, catolicismo. Doutra banda, existen tamén confesións cristiás (protestantes, evánxelicos e testemuñas de Xehová, entre outros), que exclúen esta práctica por considerala unha forma de idolatría, segundo o seu entendemento da Biblia.

Actualmente perviviron con diferente fortuna en diversos lugares do mundo. Se algunhas son especialmente coñecidas, son as procesións relixiosas en España, Perú e Guatemala, moi habituais en Semana Santa, aínda que tamén fóra dela.
Vixilia Pascual

miniatura|200px|O Cirio Pascual acéndese este día por primeira vez, ademais de renovar as promesas bautismais xunto á pila
A **Vixilia Pascual** é unha celebración litúrxica que conmemora a Resurrección de Xesús e ten lugar na madrugada do Sábado Santo ao Domingo de Pascua. É a celebración máis importante do ano na maioría das confesións cristiás, e en todas elas ten un ritual moi semellante que inclúe os símbolos da luz e a auga, dado que na antigüidade os neófitos recibían o bautismo neste acto.

## Liturxia católica 
Na Vixilia Pascual, a Igrexa católica celebra unha liturxia especial, na que os sacerdotes e diáconos están revestidos de ornamentos brancos, sinal de ledicia pola resurrección de Xesucristo, aínda que normalmente, o sacerdote celebrante adoita vestir unha casula dourada por mor da gran solemnidade da celebración que é o centro do ano litúrxico.

Comeza a vixilia co templo completamente a escuras, acendendo e bendicindo un lume no atrio, nun lugar fóra do templo. Dese lume acéndese o *Cirio Pascual*, unha gran candea que simboliza a Xesucristo Resucitado. Acto seguido, comeza a procesión do sacerdote e os ministros, e os fieis que agardan dentro do Templo acenden as súas candeas propias da chama do Cirio a medida que o diácono avanza co cirio en alto pola nave central do Templo. O diácono detense en tres ocasións para cantar: *"Luz de Cristo"*, ó cal os fieis responden: *"Demos grazas a Deus"*. Cada vez o canto faise nun ton máis alto.

Chegados ó presbiterio, colócase no centro do mesmo, a carón do altar ou do ambón, e o sacerdote incénsao tres veces. Acéndense algunhas luces do Templo (quedando a media luz), e acto seguido, o diácono, o sacerdote ou un cantor entoa o *Pregón pascual*, antigo himno alusivo á noite de Pascua que proclama a gloria da Resurrección de Cristo.

Despois continúa coa Liturxia da Palabra, na que seminaristas ou fieis Laicos, proclaman sete relatos do Antigo Testamento alusivos o plan de salvación de Deus, intercalados con salmos ou cánticos do Antigo Testamento.

## Notas 
## Véxase tamén 
### Bibliografía 
* Thomas J. Talley, *The Origins of the Liturgical Year*, Nova York: Pueblo Publishing Company, Inc., 1986.
David Fernández Calviño

**David Fernández Calviño**, nado en Puga (Toén) en 1979, é un científico e político galego.

## Traxectoria 
Veciño de Puga, é Enxeñeiro Técnico Agrícola pola Universidade de Vigo e Enxeñeiro de Montes pola Universidade de Santiago de Compostela, doutorándose pola Universidade de Vigo e obtendo a cualificación de sobresaínte *Cum Laude*. Traballou como investigador e profesor na Universidade de Vigo, colaborando como investigador convidado no Instituto de Investigacións Agrobiolóxicas de Galicia en Compostela, no Instituto de Ciencias Agrarias do CSIC en Madrid e na Universidade de Lund (Suecia). Actualmente traballa na Universidade de Copenhaguen en Dinamarca.

Foi presidente da Comunidade de Montes A Fenteira, pertencente ós veciños da parroquia de Puga dende novembro de 2000 a xaneiro do 2013.

Foi membro das candidaturas do BNG no concello de Toén nos anos 2003, 2007 e 2011, sendo concelleiro en distintos períodos. Abandonou o BNG en febreiro de 2012 xunto con outros compañeiros. Foi militante de Anova - Irmandade Nacionalista dende a súa asemblea constituínte.

En 2012 foi candidato de Alternativa Galega de Esquerda ás eleccións ao Parlamento de Galicia pola provincia de Ourense e foi elixido deputado. En novembro de 2013 dimitiu por ir a traballar como investigador a Dinamarca. O seu escano foi ocupado por Carmen Iglesias Sueiro que foi suspendida de militancia de Esquerda Unida por non ceder a favor dun compañeiro de ANOVA.

## Véxase tamén 
### Ligazóns externas 
*Ficha no Parlamento de Galicia arquivado dende o orixinal, 30 de xuño de 2013.
Abel Losada

**Abel Fermín Losada Álvarez**, nado en Ourense o 2 de xuño de 1964, é un economista e político galego do PSdeG-PSOE.

## Traxectoria 
É doutor en Ciencias Económicas pola Universidade de Santiago de Compostela e profesor de Historia e Institucións Económicas na Facultade de Ciencias Económicas e Empresariais da Universidade de Vigo. Membro da Comisión Executiva Nacional do PSdeG-PSOE dende outubro de 2000. Foi deputado no Parlamento de Galicia (2005-2008), concelleiro no Concello de Vigo (novembro de 2006 a maio de 2007) e director xeral do Gabinete da Presidencia da Xunta de Galicia (abril de 2008 a xaneiro de 2009).

É concelleiro de Cultura e Emprego do Concello de Vigo.

## Notas 
## Véxase tamén 
### Bibliografía 
* 
* 
* 

### Ligazóns externas 
* Ficha no Parlamento de Galicia 
* Ficha en galegos.info
Escarpa

[thumb|**Escarpa** dunha [costa, cortado por unha falla.]]

Unha **escarpa**, en xeomorfoloxía, é un declive moi pronunciado do terreo. Por extensión tamén se denomina escarpa a superficie inclinada ou ribazo dun foso xunto a unha muralla.

Normalmente acostuma a ser unha área de transición entre diferentes provincias fisioxeográficas que envolve unha elevación aguda (superior a 45º), caracterizada pola formación dun canón ou unha costa pronunciada. O termo vén do italiano *scarpa*.

As escarpas xeralmente fórmanse pola erosión diferencial de rochas cristalinas ou polo movemento vertical da codia terrestre ao longo dunha falla xeolóxica. Noutras palabras ramplas que xorden nos bordos dos altiplanos.

## Notas
Antonia Rodríguez López

**Antonia Rodríguez López**, nada en Soulecín (Santigoso, O Barco de Valdeorras) o 6 de xaneiro de 1925 e finada en París o 7 de setembro de 2012, foi unha guerrilleira antifranquista galega.

## Traxectoria 
Filla de Domingo Rodríguez Fernández e Amalia López, un dos seus irmáns, Rogelio, pasouse ao Exército republicano. Isto trouxo consigo o encarceramento do pai e doutro irmán, que pasaron seis meses na prisión do Barco. O 18 de outubro de 1939 os seus pais foron fusilados en Soulecín, e os seus catro irmáns fuxiron ao monte, onde caeron en combate coas forzas franquistas entre 1941 e 1949. Coa súa irmá Consuelo Rodríguez López (Chelo) actuaron como axentes do Servizo de Información Republicana (SIR), como enlaces coa guerrilla,

Antonia e Chelo estiveron encarceradas no Barco, Ponferrada e León. E ao comprobar que perigaba a súa vida, escaparon para o monte, á Cidade da Selva, situada nos montes da Serra do Eixo (Carballeda de Valdeorras), onde se encontraba o campamento base dos guerrilleiros. Alí continuaron a súa relación cos guerrilleiros asturianos César e Arcadio Ríos Rodríguez.

Tiveron que fuxir en xullo de 1946, cando as forzas franquistas descubriron o campamento. Antonia e Chelo Rodríguez ocultáronse en casas de apoio de Ourense e O Bierzo, ata que se tiveron que separar en Berlanga del Bierzo (León), en 1947, despois de chegar á conclusión de que xa houbera "demasiadas mortes na familia".

Antonia marchou co guerrilleiro César Ríos. Conseguiron embarcar para Francia en outubro de 1948, en Luanco (Asturias), e dous días despois atracaron no porto de Saint-Jean-de-Luz (Francia). Primeiro residiron no sur do país como exiliados, e máis tarde instaláronse en París, onde César Ríos traballou como practicante. Tiveron unha filla, Irma Ríos, que é profesora de español. César Ríos faleceu en 1997.

## Recoñecementos 
O Concello do Barco rendeu homenaxe en xullo de 2004 aos pais de Antonia, Domingo Rodríguez e Amalia López, colocando un monólito no camiño denominado lugar de Sampaio (Soulecín), onde fora fusilado o matrimonio.

## Véxase tamén 
### Bibliografía 
* 

### Ligazóns externas 
* "La penúltima guerrillera de Galicia", *Faro de Vigo*, 18 de setembro de 2012 
* "Antonia Rodríguez López, luchadora sin pistola", *El País*, 16 de setembro de 2012 .
* "Antonia Rodríguez López. Para sempre na lembranza", *Sermos Galiza*, 12 de setembro de 2012.
Foso (homónimos)

O termo **Foso** pode referirse a:

***Foso**, a escavación longa e profunda que rodea unha fortaleza ou outro edificio para impedir o paso de persoas ou animais;
***Foso**, a cavidade que está situada no chan dun garaxe ou taller mecánico e que permite acceder á parte inferior do vehículo situado enriba;
***Foso**, parte situada debaixo do escenario dos teatros onde se coloca a orquestra. 

## Véxase tamén
### Outros artigos
***Fosas**, lugar da parroquia de Castromaior, no concello de Abadín.
Gabia

Unha **gabia**, **foxo** ou **cuneta** (do italiano *cunetta*, derivado de *lacuna* ou lagoa) é unha cal que se abre ao beiril das vías terrestres de comunicación (camiños, estradas, ...) e que, por mor ao seu menor nivel, recibe as augas pluviais conducíndoas até un sumidoiro ou lugar onde non provoquen danos. Tamén pode servir como defensa de pequenos derrubamentos cando as vías transitan por trincheiras.

Ás veces, algunhas especies animais ou vexetais poden usalas como xeito de espallamento.

## Véxase tamén 
### Outros artigos 
*Beiravía
*Calzada
Dmitri Vrubel

**Dmitri Vladímirovich Vrubel** (en ), nado en Moscova o 14 de xullo de 1960 e finado o 14 de agosto de 2022, foi un pintor e artista urbano ruso, coñecido maioritariamente polo seu *Bico de irmandade* e *Danke, Andrej Sacharow*, pintados en 1990 na East Side Gallery, sobre os restos do muro de Berlín. O primeiro mostra o beso entre os líderes comunistas Leonid Brezhnev e Erich Honecker.

No ano 2009, as autoridades municipais de Berlín pedíronlle a Vrubel que volvese pintar a súa obra, debido á súa transcendencia simbólica e os inevitábeis efectos do vandalismo e da erosión que sofren os graffitis en vía pública.

En 2001, Dmitri Vrubel e a súa esposa Viktoria Timofeyeva, publicaron un calendario con retratos do presidente ruso Vladimir Putin titulado *Os doce estados de humor de Putin*, que resultou un inesperado éxito de vendas no Nadal entre a poboación rusa.

## Notas
Vör

Na mitoloxía nórdica, **Vör** (antigo nórdico, posiblemente "a coidadosa" ou "a consciente") é unha deusa asociada coa sabedoría. Vör aparece na *Edda prosaica*, escrita no século XIII polo islandés Snorri Sturluson e tamén na poesía skáldica.

## Fontes 
No capítulo 35 do libro *Edda prosaica*, *Gylfaginning*, High da unha breve descrición das 16 ásynjur. High nomea a Vör no décimo lugar, e dela di que é "sabia e indagadora, de xeito que nada se lle pode agochar a ela." High engade que existe un dito que "unha muller se fai consciente (* vor*) de algo cando o atopa." No capítulo 75, *Skáldskaparmál*, Vör aparece nunha lista de 27 ásynjur.

## Notas 
## Véxase tamén 
### Outros artigos 
*Lista de deuses xermánicos
Tareixa Paz

**Tareixa Paz Franco**, nada en Barbadás o 7 de febreiro de 1967, é unha política galega do BNG.

## Traxectoria 
Aos cinco anos emigrou coa súa familia a Lucerna, onde viviu ata a adolescencia. Estudou o bacharelato no Instituto Otero Pedrayo de Ourense e, posteriormente, Psicoloxía na USC. Dende 1990 é funcionaria da Administración de Xustiza. Foi concelleira e portavoz municipal en Barbadás polo BNG (1995-2005). Foi deputada provincial (1999-2005). É membro do Consello nacional do BNG. Foi deputada e vicepresidenta do Parlamento Galego, onde exerceu de voceira en materia de Agricultura e Medio Rural.

## Véxase tamén 
### Ligazóns externas 
* Ficha en galegos.info
Pretty Penny

"**Pretty Penny**" é unha canción da banda estadounidense de rock alternativo Stone Temple Pilots, editada en 1995 como sinxelo promocional do seu álbum *Purple*.

Segundo o vocalista Scott Weiland, esta canción foi un último intento desesperado de probarse a si mesmo que non era adicto ás drogas; a súa adicción á heroína foi posteriormente un gran problema para a banda que fixo que tivese dous paróns na súa carreira.
Xoán Bascuas

**Xoán Carlos Bascuas Jardón**, nado en Rüsselsheim (Hessen, Alemaña) en 1971, é un profesor universitario e político galego.

## Traxectoria
Licenciado en Ciencias Políticas pola Universidade Complutense de Madrid, na actualidade é profesor da Escola de Traballo Social (EUTS) da Universidade de Santiago de Compostela. Militou no BNG ata o 11 de marzo de 2012 cando a daquela corrente da fronte, Máis Galiza, se escinde e se constitúe en partido elixíndoo como Secretario Xeral. O 14 de setembro dese mesmo ano, foi elixido en Primarias Abertas candidato da cooperativa política Compromiso por Galicia para as eleccións ao Parlamento Galego. O 16 de decembro de 2012, Compromiso celebra o seu congreso fundacional onde a maioría da súa afiliación decide que Xoán Bascuas sexa o seu primeiro Secretario Xeral.

Tamén foi delegado da Consellaría de Vivenda na Coruña durante o goberno do chamado Bipartito (2005-2009).

## Véxase tamén
### Ligazóns externas
*Entrevista en *Praza Pública*
*Entrevista en *El País*
Ramón Vázquez Díaz

**Ramón Vázquez Díaz**, nado en Lugo en 1973, é un mestre e político galego.

## Traxectoria 
Mestre e orientador de Primaria. Militante de Esquerda Unida, foi candidato a concelleiro en Lugo e encabezou a lista de Esquerda Unida ao Congreso por Lugo nas eleccións xerais de 2011. En 2012 foi candidato de Alternativa Galega de Esquerda ás eleccións ao Parlamento de Galicia pola provincia de Lugo e foi elixido deputado.

## Véxase tamén 
### Ligazóns externas 
* Ficha no Parlamento de Galicia 
* Entrevista en *La Voz de Galicia*
Mitoloxía xermánica

A **mitoloxía xermana** é o conxunto de crenzas profesadas polos antigos pobos xermánicos antes da súa cristianización, en diferentes rexións do Norte de Europa, como a antiga Xermania, Escandinavia, Islandia, as Orcadas e as Shetland, a costa máis meridional de Escocia ou a parte oriental de Inglaterra.

## Subdivisións
A mitoloxía xermánica subdivídese, debido ás súas múltiples orixes, en tres grupos diferentes: 
*A mitoloxía anglosaxoa, que ten a súa orixe nas tradicións pagás que portaron os anglos, xutos e saxóns á illa de Britania durante a colonización da súa parte oriental no século VI. 
*A mitoloxía alemá, compendio de crenzas que profesaban os pobos xermanos que vivían na actual Alemaña antes de seren cristianizados.
*A mitoloxía nórdica ou escandinava, radicada fundamentalmente en Escandinavia e posteriormente en Xutlandia e Islandia. Foi o último sistema de crenzas de orixe xermánico en ser desprazado polo cristianismo entre os séculos IX e XI, non sen antes ser compilados a maior parte dos seus mitos por Snorri Sturluson nos seus poemas no século XIII.
Vár

Na mitoloxía nórdica, **Vár** ou **Vór** (Antigo nórdico, significa "xuramento" e "amada") é unha deusa asociada con xuramentos e os acordos. Vár aparece na *Edda poética*, unha obra do século XIII que é unha compilación a partir de fontes tradicionais, na *Edda prosaica*, escrita no mesmo século por Snorri Sturluson, na poesía skáldica e en inscricións rúnicas.

## Notas 
## Véxase tamén 
### Outros artigos 
*Lista de deuses xermánicos
Iván Marrube

**Iván Marrube Rodríguez**, nado en 1980, é un político galego.

## Traxectoria
Xerente dunha empresa de loxística e transporte. Foi militante do Bloque Nacionalista Galego e concelleiro en Alfoz. En maio de 2012 abandonou o BNG e creou con outra xente un novo partido, Independentes polo Val. Foi o principal abandeirado da iniciativa cidadá de fusión dos concellos de Alfoz e Valadouro. En setembro de 2012 foi elixido en primarias para encabezar a candidatura de Compromiso por Galicia pola provincia de Lugo para as eleccións ao Parlamento de Galicia de 2012. Foi membro da executiva de Compromiso por Galicia.

## Véxase tamén
### Ligazóns externas
*Entrevista en *El Progreso*
Anthony Masselin

**Anthony Masselin**, nado en Lorient o 1 de outubro de 1976, é un músico bretón principalmente coñecido por formar parte de grupos como Soldat Louis ou tamén Madéo, Bagad Men ha tan e L’Occidentale de Fanfare.

Entre os anos 1997 e 1999 formou parte da Bagad de Lann-Bihoué. Dende o 2008 traballa no consello municipal de Laz, no departamento francés de Finistère.

## Véxase tamén 
### Ligazóns externas 
*Páxina de MySpace
Renaud Detressan

**Renaud Detressan**, nado en Lorient o 16 de novembro de 1956, é un músico, cantante e compositor bretón, principalmente coñecido por formar parte do grupo Soldat Louis (uo Dave).

## Notas 
## Véxase tamén 
### Ligazóns externas 
*Páxina oficial de Soldat Louis
Beiramar

O termo **Beiramar** é a costa, onde as terras emerxidas se xuntan co mar.

Como topónimo, pode referirse a:

;En Galiza
***Beiramar**, lugar da parroquia de Serantes, no concello de Oleiros.

## Véxase tamén
### Outros artigos
****Beiramar***, semanario de Ribadeo;
****Beiramar***, título dunha novela de Xosé Manuel Martínez Oca de 1983.
Mein Gott hilf mir, diese tödliche Liebe zu überleben

miniatura|300px|Versión orixinal do mural en 1990.

***Mein Gott hilf mir, diese tödliche Liebe zu überleben*** («*Meu Deus, axúdame a sobrevivir a este amor mortal*» en alemán) é un famoso mural pintado en 1990 polo artista ruso Dmitri Vrubel na East Side Gallery, unha galería de arte ao aire libre sita sobre os restos do muro de Berlín. Tamén é coñecido como *Bruderkuss* (*Bico entre irmáns* en alemán) ou *Brotherhood Kiss* (*Bico de Irmandade* en inglés).

No ano 2009, as autoridades municipais de Berlín pedíronlle a Vrubel que volvese pintar a súa obra, debido á súa transcendencia simbólica e os inevitábeis efectos do vandalismo e da erosión que sofren os graffitis en vía pública.

O mural fai escarnio da famosa fotografía do bico entre Leonid Brezhnev e Erich Honecker que foi tomada durante a celebración do 30 aniversario da República Democrática Alemá en 1979. Baixo a imaxe dos políticos bicándose aparece a lenda en ruso e en alemán (*Mein Gott hilf mir, diese tödliche Liebe zu überleben*). A versión de 2009 tamén inclúe un espazo coa tradución da lenda ao inglés (*My God, help me to survive this deadly love*).

Convén aclarar que o bico que Brezhnev e Honecker se deran en 1979 carece de connotación sexual ningunha. A súa acción é unha mostra de bico de irmandamento, un costume estendido en Rusia e outros países como mostra de confianza mutua entre dúas persoas. Este costume está pouco estendida no mundo occidental actual, polo que é doado malinterpretar o xesto que fixeron os políticos e atribuírlle unha conduta relacionada sexual que non existe en realidade. A fotografía que reflicte o devandito bico é coñecida habitualmente polo nome *Bico de irmandamento* (ou *Brotherhood Kiss* en inglés), da cal toma un dos seus nomes a obra de Vrubel.

A imaxe do cadro converteuse nunha importante icona popular do Berlín de finais do século XX e comezos do XXI, polo que se pode observar en multitude de recordos da cidade como homenaxe á euforia que supuxo para a poboación da cidade a apertura do muro de Berlín en 1989.

## Notas
## Galería de imaxes

Ficheiro:Sanctuary - Berlin Wall.JPG|Estado do mural á altura de 2005, tras 15 anos de exposición en vía pública.
Ficheiro:Wrubel Bruderkuss neu.JPG|Dmitri Vrubel inicia os labores de repintado do mural en xuño de 2009.
Ficheiro:Painter Dmitri Vrubel in front of his Bruderkuss.jpg|Dimitri Vrubel fronte á súa nova versión do mural (2009).
Lousado, Loeda, Piñor

**Lousado** é un lugar da parroquia de Loeda, no concello ourensán de Piñor na comarca do Carballiño. Segundo o IGE, en 2023 tiña 33 habitantes (17 homes e 16 mulleres).

En Lousado existe unha antiga fábrica de papel inaugurada en 1840.

## Lugares e parroquias 
### Lugares de Loeda 
### Parroquias de Piñor 
## Notas 
## Véxase tamén 
### Outros artigos 
* Lugares de Piñor
### Ligazóns externas 
* El papel que protagonizó Lousado
Goberno de Xibraltar

thumb|O Parlamento en sesión.
O **Goberno da Súa Maxestade de Xibraltar** é o goberno democraticamente elixido do territorio británico ultramarino de Xibraltar. O goberno ten a Raíña Isabel II (representada por un Gobernador - actualmente, Sir Adrian Johns) como o seu xefe de Estado. As eleccións celébranse cada catro anos, cun parlamento unicameral de 18 membros (17 membros elixidos por voto popular e un membro, o "Speaker", nomeado polo Parlamento). Os mandatos son tamén de catro anos.

## O Executivo 
O gobernandor nomea o líder do partido maioritario (ou da coalición maioritaria) como ministro xefe (xefe de goberno). Os sete membros restantes constitúen a oposición (Gabinete á sombra).

## Notas 
## Ligazóns externas 
* Páxina web oficial
HC Lev Praha

O **Hockey Club Lev Praha**, máis coñecido como **Lev Praha**, é un equipo profesional de hóckey sobre xeo da cidade de Praga (República Checa). Foi fundado en 2012 e dende ese ano compite na Kontinental Hockey League (KHL). Non ten nada que ver co HC Lev Poprad, un club desaparecido da localidade eslovaca de Poprad, que competiu na KHL durante a tempada 2011-12.

## History 
### HC Lev en Hradec Králové e Poprad 
En 2010 fundouse na localidade de Hradec Králové (República Checa) un equipo chamado *HC Lev Hradec Králové*, coa intención de ingresar na KHL. Porén a Federación Checa de Hóckey sobre Xeo non lle concedeu permiso ao club. A causa diso, o equipo trasladouse á localidade de Poprad (Eslovaquia), e finalmente se lle concedeu permiso para competir na tempada 2011-12. Así a todo tras tan só unha tempada na KHL o club disolveuse.

### Novo equipo en Praga (2012) 
A finais da tempada 2011-12, un troco nos propietarios do Lev Poprad fixo que saltaran rumores en torno a unha posible reubicación en Praga (República Checa). En marzo de 2012, a Federación Checa de Hóckey sobre Xeo (ČSLH) concedeulle permiso para xogar na KHL en representación da República Checa, e a finais de abril, un novo equipo co mesmo nome, HC Lev, mais cunha organización distinta, inscribiuse na KHL para xogar na capital checa.

## Notas 
## Véxase tamén 
### Ligazóns externas 
* Sitio web oficial 
* Lev Praha no Facebook
* Lev Praha en Twitter
Alexandre Michon

**Alexandre Michon** (en ruso: *Михайлович Мишон*, en azerí: *Aleksandr Mişon*), nado en Khárkiv (hoxe Ucraína) e finado en Samara o 5 de xullo de 1921, foi un director de cine e fotógrafo ruso.

## Traxectoria 
Nacido nunha familia francesa en Khárkiv, comezou a súa carreira como fotógrafo e tiña un estudo fotográfico no seu pobo natal. Máis tarde, estableceuse en Bakú (capital de Azerbaidján hoxe) e alí viviu 25 anos. Aquí, en 1898, lanzou seus primeiros filmes usando un cinematógrafo Lumière. Michon é amplamente considerado como o pioneiro do cine de Azerbaidján.

## Filmografía 
* Balaxanıda neft fontanı (1898)

## Notas 
## Véxase tamén 
### Ligazóns externas 
*
Román Rodríguez de Vicente

**Román Rodríguez de Vicente**, nado en Vigo o 17 de abril de 1887 e finado en Buenos Aires o 21 de xaneiro de 1928, foi un enxeñeiro e xornalista galego.

## Traxectoria 
Fillo de Román Rodríguez, administrador do Pazo do Conde de Gondomar, en Baiona. Estudou o bacharelato no Instituto de Pontevedra e despois foi enviado a Alemaña onde cursou a carreira de enxeñeiro industrial na Universidade de Dresde, graduándose o 20 de marzo de 1906. Especializouse en electricidade no Instituto Técnico de Henrichen (Saxonia). Emigrou a Buenos Aires en 1907. En 1909 trasladouse ao municipio 25 de Mayo, onde traballou como profesor de física e química da Escola Normal. Afiliouse ao Partido Socialista Argentino en 1912, e foi secretario da xunta executiva da Federación Socialista da provincia de Bos Aires e deputado na mesma provincia (1914-1916). Dirixiu os xornais *La Unión* e *La Acción*, e colaborou en *La Nación*. Colaborou coa colectividade galega desempeñando tarefas na Casa de Galicia de Bos Aires.

En febreiro de 1935 as súas cinzas foron trasladadas a Vigo cumprindo o seu desexo de repousar na súa cidade natal.

Era irmán de José Rodríguez de Vicente.

## Véxase tamén 
### Ligazóns externas 
* Biografía na Enciclopedia da emigración galega
Concepción Burgo

**María Concepción Burgo López**, nada en Monforte de Lemos o 9 de xuño de 1958, é unha historiadora, profesora universitaria, e política galega do PSdeG-PSOE.

## Traxectoria 
Licenciouse en Xeografía e Historia na Universidade de Santiago de Compostela en 1980 e doutorouse en Historia na mesma Universidade en 1986, lendo a tese *Un dominio monástico femenino en la Edad Moderna: el monasterio benedictino de San Payo de Antealtares*, dirixida polo doutor Antonio Eiras Roel.

Desde 1991 a 1993 foi a directora do Colexio Universitario de Lugo da Universidade de Santiago. 

Despois da transformación de dito Colexio Universitario no Campus de Lugo da USC, foi nomeada, en 1989, Profesora Titular de Historia Moderna, do Departamento de Historia Medieval, Moderna e Contemporánea, na Facultade de Humanidades de Lugo. Até o ano 2003 foi decana de dita Facultade.

É autora de estudos sobre Galicia na Idade Moderna, algúns deles referidos á historia da cidade de Lugo.

## Algunhas publicacións 
### Libros 
**Un dominio monástico femenino en la edad moderna: el Monasterio benedictino de San Payo de Antealtares* (1986).  Santiago de Compostela: Universidade de Santiago de Compostela. Servizo de publicacións e Intercambio Cienrífico. ISBN 84-3987-750-1. Tese de doutoramento. (Resume).
**Historia de Lugo* (2001; con Felipe Arias Vilas, José Luis Novo Cazón e María Jesús Souto Blanco). Oleiros: Vía Láctea. ISBN 84-8944-473-0.

#### Colaboración 
*"Lugo y su provincia: el momento histórico", "La Edad Media", "La Edad Moderna" e "Los siglos XIX y XX". En: Antonio Eiras Roel (2000): *El reino de Galicia en la época del emperador Carlos V*. Santiago de Compostela: Xunta de Galicia. ISBN 978-84-4532-926-9.

### Artigos 
*"La estructura económica del Cabildo de Lugo a finales del siglo XVIII" (1993). *Ohm: obradoiro de historia moderna* **2**: 65-84.

## Notas 
## Véxase tamén 
### Ligazóns externas 
* Ficha no Parlamento de Galicia
.me

**.me** é o Dominio de Nivel Superior xeográfico (ccTLD) para Montenegro. O dominio de nivel superior **.me** substituíu a .yu (Iugoslavia) e .cg.yu empregado por Serbia e Montenegro. O rexistro **.me** é operado por doMEn, que gañou o contrato para facelo despois dun proceso aberto polo goberno de Montenegro e foi lanzado a través de numerosas rexistracións acreditadas arredor do mundo.

## Estrutura de dominios .me 
A extensión .me foi asignada a Montenegro como código de país despois de que se convertese nunha nación independente en xuño de 2006. Porén, o goberno de Montenegro decidiu que .me debería ser operado como un nome xenérico despois de considerar o potencial mundial da extensión.

Os rexistros de terceiro nivel están dispoñibles para os cidadáns e compañías montenegrinos nos seguintes eidos:

* **.co.me** - sen limitación de rexistros, pero reservado para corporacións
* **.net.me** - sen limitacións de rexistros, pero reservados para provedores de servizos de Internet
* **.org.me** - sen limitacións de rexistros, pero reservado para organizacións e asociacións civís
* **.edu.me** - institucións educativas, como escolas de primaria e institutos
* **.ac.me** - Organizacións académicas e de ensino superior como universidades
* **.gov.me** - autoridades do estado e do goberno
* **.its.me** ou **.priv.me** - sen limitacións de uso, pero reservado a uso persoal

## Notas 
## Véxase tamén 
### Ligazóns externas 
* A páxina de rexistro de dominios de Montenegro
Román Rodríguez

O nome **Román Rodríguez** pode referirse a:
***Román Rodríguez de Vicente**, enxeñeiro e xornalista galego (1887-1928);
***Román Rodríguez Martínez**, xornalista e político galego;
***Román Rodríguez Rodríguez**, político canario (n. 1956);
***Román Rodríguez González**, xeógrafo e político galego do PPdeG (n. 1968).
José Rodríguez de Vicente

**José Rodríguez de Vicente**, coñecido como **Joselín**, nado en Vigo o 14 de abril de 1895 e finado en Buenos Aires o 20 de setembro de 1958, foi un xornalista, narrador oral, político e actor galego.

## Traxectoria 
Fillo de Román Rodríguez, administrador do Pazo do Conde de Gondomar, en Baiona. Estudou en Vigo e Madrid. En 1916 marchou a Uruguai, onde traballou de xornalista no semanario *Tierra Gallega*, ao mesmo tempo creou o personaxe de **Joselín**, un galego de aldea, bo e de poucas letras, pero con moita sabedoría.

Regresou a Galicia e fundou as Irmandades da Fala de Baiona. Foi presidente do Casino Recreativo de Baiona en distintas ocasións, e adoitaba participar nas actividades culturais entre como as actuacións no teatro baionés ou a composición de letras para as comparsas do entroido. Foi nomeado alcalde accidental de Baiona a principios da ditadura de Primo de Rivera, e foi tenente de alcalde en distintos gobernos. Volveu ser alcalde entre 1927 e 1929. Durante o seu mandato puxo en marcha distintas reformas sanitarias, reparación de fontes e da Casa Consistorial. En xullo de 1927 nomeou fillo adoptivo de Baiona a Ángel Bedriñana, propietario do Palacio de Monte Real. En outubro recibiu as súas maxestades Afonso XIII e a súa esposa Vitoria Uxía de Battenberg. Miguel Primo de Rivera concedeulle a distinción de Cabaleiro da Orde do Mérito Civil na súa visita de agosto de 1928, insignias que lle foron impostas en agosto do ano seguinte, tras a subscrición popular que se fixo en Baiona para a súa figura. Dimitiu do seu cargo en outubro de 1929, e foi substituído polo seu tenente de alcalde Vicente Vázquez González.

miniatura|175px|José Rodríguez de Vicente en La Hora Gallega, 1933.
Posteriormente traballou en Salamanca nunha oficina de turismo e en Madrid como xornalista no diario *La Nación*. Logo dalgunha incursión no mundo do teatro (en 1932 estreou *Terra Nai* no Teatro García Barbón), trasladouse a Buenos Aires, onde foi director da revista *España* do Hospital Español dende 1936. Organizou unha compañía de teatro e elaborou guións para filmes e documentais en colaboración con Suevia Films. Dirixiu a emisión radiofónica *La Hora Gallega*, de Radio Patria.

Creou en Buenos Aires o centro Ayuntamiento de Bayona, posteriormente transformado en Círculo Social Val Miñor. En 1955 foi premiado coa Cruz de Isabel A Católica.

Como narrador oral, gravou unha serie de narracións moi populares coñecidos como os Contos de Joselín. 

Era irmán de Román Rodríguez de Vicente.

## Notas 
## Véxase tamén 
### Ligazóns externas 
* 
* Salgado, Rafael (1/8/2011). "Joselín", no blog *Ourense no tempo*.
Þorgerðr Hölgabrúðr e Irpa

[miniatura|300px|dereita|Ilustración da *Jómsvíkinga* saga (1897) de [Halfdan Egedius.]]
**Þorgerðr Hölgabrúðr** e **Irpa** son dúas deusas da mitoloxía nórdica.

## Descrición
Þorgerðr e Irpa aparece xuntas no *Jómsvíkinga saga,* *Njáls saga,* e *Þorleifs þáttr jarlsskálds*. Irpa non aparece fóra desas fontes, pero Þorgerðr tamén aparece na *Edda prosaica*, no *Skáldskaparmál*, no *Færeyinga Saga* e na *Harðar saga ok Hólmverja*, e é mencionada na *Ketils saga hœngs*. Þorgerðr está particularmente asociada con Haakon Sigurdsson, e na *Jómsvíkinga saga* e *Þorleifs þáttr jarlsskálds*, Irpa e máis ela son descritas como irmás.

## Véxase tamén 
### Outros artigos 
*Lista de deuses xermánicos
Lofn

Na mitoloxía nórdica, **Lofn** (antigo nórdico, posiblemente "a que consola," "a leve" ou "a amante") é unha deusa. Lofn aparece na *Edda prosaica*, escrita no século XIII por Snorri Sturluson e na poesía skáldica. Na *Edda prosaica*, Lofn é descrita como moi doce nas formas e arranxando vodas.

## Notas 
## Véxase tamén 
### Outros artigos 
*Lista de deuses xermánicos
Gran Premio de Singapur de 2012

O **Gran Premio de Singapur de 2012**, formalmente **2012 Formula 1 SingTel Singapore Grand Prix**, foi unha carreira de Fórmula Un, que se celebrou o 23 de setembro de 2012 no Circuíto urbano de Marina Bay de Singapur. Foi a décima cuarta carreira da tempada de Fórmula Un de .

## Informe 
### Datos 
Logo de non poder competir en Italia dúas semanas antes, debido a unha prohibición dunha carreira que recibiu por causar unha colisión grave en Bélxica, Romain Grosjean volveu ao asento do piloto, de novo no Lotus F1 para a carreira en Singapur.

No circuíto de Mariña Bay en Singapur, Ma Qinghua unha vez máis pilotou o coche de Narain Karthikeyan na primeira sesión libre, como o fixo durante os adestramentos libres do Gran Premio de Italia en Monza.

### Carreira 
miniatura|Día 2 
Hamilton liderou desde a 1ª volta Maldonado caeu a 4º, Vettel e Button adiantaron as posicións 2ª e 3ª, respectivamente.

Na volta 23, a caixa de cambios de Hamilton fallou o que lle obrigou a retirarse permitindo a Vettel a tomar o 1º posto que mantivo ata o final da carreira. Foi a segunda retirada por causas mecánicas para o británico.

Na volta 30, Karthikeyan estrelouse na curva 16 facendo ondear as bandeiras amarelas e que saíra o coche de seguridade. Maldonado retirouse con problemas hidráulicos antes de que entrara o coche de seguridade. 2 voltas máis tarde, Schumacher chocou con Vergne, Schumacher non freou correctamente, e en consecuencia estrelouse contra a parte traseira do Toro Rosso de Vergne, provocando a súa retirada. Despois do accidente, Michael Schumacher saíu do seu coche e achegouse a pedir desculpas a Vergne.

Paul di Resta logrou manter piloto de Mercedes Nico Rosberg baixo control a lograr a súa mellor carreira acabando 4º, gañando dous lugares no campionato de pilotos subindo a 11º posición.

A carreira terminou dúas voltas antes das previstas porque alcanzouse o límite máximo de dúas horas, a primeira vez que pasa desde que o Gran Premio de Mónaco de 2008

#### Post carreira 
Logo da carreira, os comisarios sancionaron a Michael Schumacher cunha penalización de dez posicións na seguinte carreira en Suzuka, despois de que se estrelara contra Jean-Eric Vergne e fíxolles retirarse. Esta sanción aplicarase de conformidade co artigo 16.1 dos Regulamentos Deportivos da Fórmula Un da FIA. Mark Webber tamén foi degradado un lugar, perdendo a 10ª posición e o punto, debido a un movemento que, a xuízo da FIA foi vantaxoso, xa que deu lugar a unha vantaxe inxusta.

## Clasificación 
### Cualificación 
**Notas:**
* Pedro de la Rosa e Bruno Senna foron penalizados con cinco postos por un cambio da caixa de cambios non programado.

### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**:Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Njörun

Na mitoloxía nórdica, **Njörun** é unha deusa que aparece na *Edda prosaica*, escrita no século XIII por Snorri Sturluson. Teorías de estudosos propoñen que Njörun podería representar a Terra. Posiblemente teña unha conexión etimolóxica co deus nórdico Njörðr ou a deusa romana Nerio.

## Véxase tamén 
### Outros artigos 
*Lista de deuses xermánicos